
DISPUTATIO  MEDICA 
INAtJGURALIS, 


DE 

FEBRE  HECTICA 


Auctore  Joanne  H.  Jagoe. 


Hecticam  Febrem,  morbum  de  quo  medici 
tam  multum'  discrepant,  intra  limites  hujusce 
opusculi  tractandam  selegi ;  quia  et  propter  opi¬ 
niones  de  ea,  etiam  a  celeberrimis  in  lucem  prola¬ 
tas;  varias  ac  valde  diversas,  propterque  ejus  fre¬ 
quentiam,  mihi  videtur  esse  malum,  quod  juvenis 
attentionem  optimo  jure  sibi  vindicat. 

Multi  antiqui  medici  hecticam  idiopathicam 
ejusque  species  descripsere ;  et  quidam  recentiores 

hecticam  sub  forma  primaria  sese  noiiiumquam 
exhibere  existimant  :  ita  scripsit  Clarissimus 
JoANNES  Hunter  Although  Hectic  com- 
monly  arises  from  some  incurable  disease  of  a  vi- 
tal  part,  or  of  a  common  part*  when  of  some  mag- 
nitude,  yet  it  is  possible  for  it  to  be  an  original 
disease  in  the  constitution.”  Hancce  sententiam 
alii  haud  parvi  nominis  promulgant,  atque  in 
scriptis  hodiernis  multa  de  hectica  idiopathica  sunt 
invenienda :  contra  quidam  alii  auctores,  et  inter 
hos  CuLLENUS  ipse,  eam  unquam  nisi  symptoma¬ 
ticam  se  vidisse  negant:  Cullenus  quidem,  in 
Nosologia,^sub  classe  “Pyrexiae,”  et  ordine  Fe¬ 
bris,”  eam  posuit;  et  sic  definivit:  “  Febris  quotidie 
revertens ;  accessionibus  meridianis  et  vesperti¬ 
nis;  remissione,  rarius  apyrexia,  matutina  ;  ple¬ 
rumque  sudoribus  nocturnis,  et  urina  sedimen¬ 
tum  furfuraceo-lateritium  deponente:”  hunc  lo¬ 
cum  sortitus  est  quanquam  ipse  dixit,  se  ejusmo-^ 
di  febrem,  quoniam  nunquam  nisi  symptomati¬ 
cam  observaverit,  in  numerum  idiopathicarum 


^  On  the  Blood,  Inflammation,  &c.  vol.  i.  p.  381. 

«dmittere  noluisse  ;  sed  quod  ad  locum  in  Noso- 
logia  Systematica  attinet,  non  est  meum  compo¬ 
nere  litem ;  et  missis  pluribus  hujusmodi  com¬ 
mentis,  amplexus  hanc  jam  dictam  opinionem, 
quanquam  alteram 'omnino  recusare  difficillimum 
est,  de  Febre  Hectica,  e  quodam  priore  morbo 
oriente,  disserere  enitar. 


HISTORIA  MORBI. 

Apud  diversos  auctores  diverse  nuncupatur 
haecce  febris,  ita  ut  “  morbus  suppurationis,  vel 
symptomaticus,”  ‘‘  febris  lenta,  irregularisve 
intermittens,”  “  Phthisis,”  “  Tabes,”  et  ‘‘Hectica,” 
quo  nomine  nunc  gaudet,  unum  eun-demque  mor¬ 
bum  denotent;  plerumque  tardissimus  est  mor¬ 
bus,  at  in  exemplis  permultis  causa  inevitabilis 
mortis;  saepe  primo  perlente  progreditur,  vim. oc¬ 
cultat,  sed  indies  crescens,  viresque  eundo  acqui¬ 
rens,  interdum  hominis  exitium  molitur  prius¬ 
quam  eam  existere  credimus.  Pulsus  sano  paulo 
frequentior,  debilitas,  sudoresque  ex  causis  levissi^ 
mis,  etiam  ex  exercitatione  usitata,  corporis  at- 

tenuatio  adhuc  exigua,  vel  cibi  appetitus  decre¬ 
mentum,  prima  sunt  symptomata,  miseroque  pras- 
monita  dant ;  aegrum  esse  vix  putat ;  sed  paulis¬ 
per,  febre  progrediente,  variisque  signis  urgenti¬ 
bus,  spes  equidem  parvas  amicis  et  medico  haec 
pestis  inexorabilis  adfert.  In  Britanniae  insulis, 
quot  lugubria  ac  pene  innumerabilia  videmus  ex¬ 
empla,  in  quibus  Hectica,  passu  tardo,  certo  ta¬ 
men,  vixque  inhibendo,  usque  ad  mortem  perdu¬ 
cit  aegros. 

Praecipue  Phthiseos  Pulmonalis  vel  Scrofulae 
satelles  apud  nostrates  quot  strages  efficit,  longe 
lateque  devastans,  et  “  saeva,  atrox,  et  insensibi¬ 
lis  teneros  et  amabiles  depascens,  caede  et  luctu 
patriam  implet.”  '  "  ^ 

Cuicunque  priori  morbo  haecce  supervenit  fe¬ 
bris,  propria  sunt  sua  symptomata  ;  j  subinde  alia 
quoque  sibi  trahit  signa,  nempe  ejusdem  morbi 
qui  eam  primo  concitaverat ;  sed  signa  Hecticae 
ipsius  plerumque  observanda,  hic  solum  tradere 
statui. 

Pulsus  est  frequens,  micans,  et  parvus,  ictus 
circiter  decem  vel  viginti  in  minuto  plus  quam 
in  sanitate  edens,  paulatim  post  cibos  sumptos, 

vel  sub  noctem,  frequentior  evasurus.  Cutis 

humorem  praeter  solitum,  proclivitatem  que  ad 

sudandum  fere  habet.  Facies  est  pallida,  sed 

« 

saepe  erubescit,  ruborque  genarum  circumscrip¬ 
tus  fere  semper  observatur.  Alvus  sub  mor¬ 
bi  initium  vel  naturalis  est,  vel  paululum  ad- 
stricta.  Lingua,  praecipue  circiter  margines,  ni¬ 
tida  apparet;  quod  si  ventriculus  male  se -fert, 
ex  consensu  tunicam  albam  ostendit.  'Interdum 
copiose  varieque  redditur  urina,  nunc  sedimentum 
furfuraceo-lateritiiim  denSittens,  nunc  pallidissi¬ 
ma,  nec  sedimentum  unquam  deponens.  VMat 
plerumque  appetitus  cibi;  modo  omnino  abest, 
modo  ne  minima''  quidem  ex  parte  mintiitur. 
Cum  febre  ipsa  incipit  debilitas  ;  et  marcor  quoti¬ 
die,  adipe  absorpto,  ab  initio  firmiter  instat.  In 
plerisque  casibus,  etiam  per  totum  morbi  decur- 
sum,  nulla  adest  anxietas  febrilis,  mensque  sana 
ad  ultimum  manet. 

Inter  Hecticae  symptomata,  febris  accessiones 
sunt  enumerandae:  morbi  initio  duae  quotidie  ple¬ 
rumque  adsunt ;  sed  in  ultimis  stadiis,  ut  dicunt 
quidam  auctores,  tres  etiam  vel  plures  in  die  con¬ 
citari  possunt.  Hariim  exacerbationum  altera, 

saepe  levissima,  et  ad  vespertinam  quintam  horam 
decessura,  circa  meridiem  occurrit ;  altera  cito  suc¬ 
cedit,  et  usque  ad  matutinam  secundam  vel  ter¬ 
tiam  horam  ingravescere  pergit ;  hunc  vesperti¬ 
num  paroxysmum  in  omni  febris  stadio  constan¬ 
tem  describere  oportet. 

Accedunt  primo  rigores,  cum  aliquo  frigoris, 
plerumque  partialis,  sensu,  et  quanquam  calorem 
imminutum  non  indicat  thermoscopium,  nihilo¬ 
minus  aeger  de  frigore  conqueritur ;  horrores 
saepe,  non  semper  autem,  instant :  pulsus  nunc 
debilis  et  parvus  fit,  oculi  hebescunt,  vultusque 
collabitur;  aliquando  sed  raro  equidem,  adest 
anxietas.  Haec,  post  intervallum  quoddam,  in- 

f 

sequitur  caloris  stadium  ;  nunc  cutis  arida  et  ca¬ 
lidior,  vultus  rubore  suffusus,  pulsus  celerior,  du¬ 
rior,  et  chordae  similis,  et  respiratio  frequens  et 
liberior  evenit.  Quasdam  partes  prae  aliis  infes¬ 
tat  calor  exauctus,  veluti  palmas  manuum,  plan¬ 
tasque  pedum.  Dr  Young  quidem  dixit,  Hy- 
drargyrum  in  quibusdam  casibus,  thermoscopio 
manu  prehenso,  indicasse  etiam  omni  hora  gra¬ 
dum  centesimum  aut  centesimum  secundum : 
Rarius  aut  sitis,  dolor  capitis,  aut  delirium  urget. 

Circiter  horam  secundam  tertiamve  matutinam, 
signa  caloris  stadii  in  sudorem,  primo  plerumque 
partialem,  at  paulo  post  generalem,  desinunt,  et 
hoc  modo  terminatur  paroxysmus  ;  attamen  su¬ 
dor,  ut  in  aliis  morbis,  aegrum  non  levat,  potius 
eum  defatigat :  progrediente  Aurora,  infelix  ex- 
pergiscitur,  sudore  madefactus,  nec  adhuc  om¬ 
nino  febre  vacuus. 

Gum  haec  supradicta  symptomata  per  aliquod 
incertum  tempus  duraverunt,  omnia  ingraves¬ 
cunt  :  Pulsus  celerior  nunc  evadit,  ictus  ar¬ 
teriarum  cxx  in  horse  sexagesima  parte  fere  sem- 
per  numerare  solemus.  Vis  musculorum  indies 
minuitur, — ^debilitas  in  tantum  augetur,  ut  aeger 
in  lecto  se  contineat,  et  saepissime  quidem  ne 
seipsum  vertere  possit.  Nunquam  calor  volis 
plantisque  abest ;  nunc  quoque  de  frigore  per¬ 
petuo,  quamvis  calor  maneat  imminutus,  conque¬ 
ritur  homo.  Lingua  nunc  ruberrima  videtur, 
papillis  tumidioribus  prominentibus.  Agitatio 
corporis  etiam  minima,  potus  calidi,  quamvis 
parce  sumpti,  nunc  sudores  inducunt.  Effusius 
prorumpunt  sudores  nocturni,  diarrhcea  collique- 
faciens  adest,  qua  duplice  exinanitione  vires  mL 

rum  in  modum  labefactantur.  Sudores  sine  di¬ 
arrhoea,  vel  diarrhoea  sine  sudoribus,  subinde  oc¬ 
currunt,  vicibusque  alternis  impetus  faciunt  ;  et 
hoc  saepe  fit  a  remediis  adhibitis.  Adhuc  mar- 
cescit  corpus,  maciesque  videtur  immensa ;  absu¬ 
mitur  adeps,  etiam  que  fibra  musculosa ;  vasa 
sanguifera  minima  nunc  fiunt  occoecata,  et  corpo¬ 
ris  superficies  et  vultus,  nisi  per  accessionem  fe¬ 
brilem  rubeant,  miserrime  pallent.  Ossa  malarum 
prominent.  Tempora  cava  fiunt.  Oculi  hebes¬ 
cunt,  resorptoque  adipe  in  imis  orbitis  depri¬ 
muntur,  et  eorum  tunica  adnata  album  margari¬ 
tae  splendorem»  aemulatur.  Vultus  angustiae 
quandam  speciem  acquirit,  Hippocraticamque  fa¬ 
ciem  omnino  exhibet.  Dentes  quam  in  sanitate 
sunt  albidiores.  Pili  decidunt,  et  ungues  lividi 
et  adunci  fiunt.  Membra  inferiora  intumescunt, 
aliquando  adest-  totius  corporis  oedema, -^dolores- 
que  rheumatismo  similes  sparsim  vagantur. 

Nunc  ad  finem  festinat ;  nunc  paroxysmi  facilli¬ 
me  inducti,  nullum  certum  tempus  agnoscunt ;  et 
per  stadia  tria^  rarius  currunt,  rigoribus  saepe  in¬ 
stantibus,  vigente  vel  calore  vel  sudore-  Hos 
paroxysmos  bis' solum  in  die  adesse  Cullenus  af- 

firmat :  et  ille  monuit  ut  exacerbationem  vesper¬ 
tinam  non  prandio  sumpto  assignemus ;  minus 
eam  manifestam  fore  dixit,  nisi  febris  ex  alia  causa 
simul  instet.  Post  cibum,  quocunque  tempore 
diei  plene  sumptum,  exacerbationem  supervenire 
dicunt  Galenus,  Vogel,  et  jWilson,  ;  et  ipse 
Duncanus^ noster  hgec  verba  fecit:  “It  has 
been  more  generally  observed,  that  a  paroxysm 
occurs^  after  eqting,  especially  after  dinner  ;  in 
most  iiistances,  one  accession  onlv  is  observed  in 
the  course  of  the  day ;  in  other  cases  two  qr  even 
three  accessions  may  be  observed  in  the  same 
length  of  time  ;  but  these  do  not  occur  with  any 
regulari ty  or  at^  any  fixed^  time ;  and  theyCare 
often  distinctly ^observed  to  be  excited  both  by 
the  taking  of  food  and  by  the,  acti  on  of»  external 
qold,  at  whatever  time  of  the  day  the  patient  may  ^ 
have  beeiuexposed  to.  it# Febris  ,  accessiones 
duae  solummodo  sub  morbi  ini tium'' clare  obser-  ' 
vantiir  ;  ■nunquam  in  hoc  ordine  diu  restant ;  nam 
Hectica  perstante  crebriores  fiunt ;  et  a^  multis 

^  -i.* * 

- y  ■—  '  r  '  '  “  ^ 

*  On  Consumption,  p,  4S. 

.  -'iA  i- 

bene  perspectis  effectibus,  qui  etiam  in  sanis  post 
cibos  libere  devoratos  sese  praestare  solent,  stimu¬ 
lum  ex  cibo  satis  esse  ad  exacerbationem  iis  Hec- 
tica  detentis  excitandum,  mihi  verisimile  vide¬ 
tur. 

Crescit  Hectica,  indiesque  ad  metam  lethalem 
appropinquat ;  donec  aegrum  diarrhoea,  febre,  su¬ 
doribusque  ad  ossa  usque  consumptum,  aerumnis 
simul  ac  vita  abripit.  In  multis  quos  vidi  casi¬ 
bus,  mors  adfuit  inopinata,  velutique  ac  somnus 
obrepsit,  mente  integerrima  ad  ultimum  manente; 
sed  in  aliis,  praesertim  casibus  quibusdam  chirur¬ 
gicis,  finem  praenunciabat  delirium  mite.  Mul¬ 
tum  variat  tempus  per  quod  Hectica  maneat, 
modo  intra  dies  viginti  de  aegro  actum  est,  modo 
menses  immo  anni  elabuntur,  priusquam  mortem 
inferat.  Hic  notatu  dignum  est,  nonnullos  hec- 

ticos  obire  sine  vel  diarrhoea  vel  sudoribus  noctin- 

1 

nis,  quanquam  haec  signa,  cum  adsint,  finem  maxi¬ 
me  festinant. 

Hectica,  ut  alibi  dixi,  alia  praeter  haec  signa 
subinde  ostendit,  variantque  ea,  prout  morbus 

ipse  ex  quo  Hectica  pendeat :  exempli  gratia,  in 

\  • 

casibus  hujusce  febris  ex  Phthisi  Pulmonali  ori- 

ginem  ducentis,  pleraque  saltem  horum  signorum; 
eheu  quam  optime  designata  videmus !  sed  alia 
quoque  urgent,  tussis  nempe,  cum  puris  expecto- 
ratione,  et  dolor  in  quadam  thoracis  parte,  &c. 
Praeterea  in  hujusmodi  hectica;  debilitas  et  marcor 
firmissime  instant ;  et  hoc  fit,  lipstra  saltem  sen¬ 
tentia,  quia  pulmonibus  morbidis  exulceratisque, 
sanguis,  ut  oportet,  non  potest  refici ;  ideoque 
ad  vires  corporis  sustinendas,  et  ad  nutrimentum 
ejus  praehendum;  minus  sufficit.  Phthisicis  quo¬ 
que,  priusquam  advenerit  mors,  lingua  et  fauces 
aphthis  sordihusque  obteguntur,  propter  acrimo¬ 
niam  puris  exscreati. 

RATIO  QtfORUNDAM  SIGNORUM. 

Diaurhcea  et  sudores  colliquefacientes  ean¬ 
dem  causam  agnoscunt,  virium  scilicet  prostratio¬ 
nem  maximam  ;  illa  fibrarum  motricium  intesti¬ 
norum,  hi  vasorum  cutis  exhalantium  atoniam 
indicant.  (Edema  quoque  debilitatem  vasorunit 
extremorum  suam  causam  habet; 

Propter  cuticulam  crassiorem,  volarum  planta- 
rumque  minimis  arteriis  obductam,  calor,  vel  sal¬ 
tem  caloris  sensus,  in  his  partibus,  prsecipue  ur¬ 
get  ;  quia,  ut  mihi  videtur,  li^ec  cuticula  crassior 
et  denisior  quasi  impedimento  existens  perspira- 
tioni,  non  potest  quin  calorem  earum  partium 
magis  augeat. 

Unguium  aduncitas,  capillorum  defluvium,  et 
oculorum  depressus,  motui  sanguinis  languidiori 
et  absorptioni  adipis,  tribuuntur.  Albor  con¬ 
junctivae  insignis  vasis  minimis  occaecatis  debe¬ 
tur.  -  r 

Secundum  legem  systematis,  qua  quotidie  ac¬ 
cedunt  et  in  sanissimis  duae  febriculae  accessiones, 
creditur  a  nonnullis  hecticae  paroxysmos  adesse ; 
,i,sed  equidem  inducor  ut  credam  quandam  cau¬ 
ssam ,'jvel  directe,  vel  indirecte,  vires  cordis  et  ar- 
.^teriarum  accelerantem hecticae  paroxysmum  in- 
i^ducere. 

CAUS^  ABDIT.E. 

Debilitas,  cum  nimia  systematis  mobilitate 
conjuncta,  huic  morbo  proclivitatem  dat.  Dia- 
thesis  scrofulosa,  et  temperamentum  sanguineum 
nervosum  que,  quge  e  prima  corporis  constitutione 
pendent,  alios  aliis  obnoxiores  reddunt. 

CAUSiE  EXCITANTES. 

Phthisis  pulmonalis,  quo  apud  nostrates  non 
saevior  existit  morbus,  hecticam  plerumque  in¬ 
sanabilem  concitat ;  ejusmodi  Hectica  quidem 
vulgo  Exquisita  nominatur.  Pneumonia  "eam 
aliquando  inducit,  et,  inflammatione  remota,  hec¬ 
ticam  cessare  dicitur.  Iis  hydrope,  diarrhoea, 
dysenteria,  vel  diahete  detentis,  plerumque  ad¬ 
est,  priusquam  adveniat  mors.  Scrofula,  et  mor¬ 
bi  quamplurimi  qui  cum  ea  conjunguntur,  vel 
ab  ea  pendent,  in  his  regionibus,  causae  frequen¬ 
tes  hecticam  excitantes  agnoscuntur.  Scorbutus, 

in  ultimis  stadiis,  hanc  febrem  excitat.  Dyspepsia 
nunc  pauca  nunc  omnia  hecticse  signa  producit ; 
rheumatismus  etiam  a  quibusdam  medicis  eam 
concitare  dicitur ;  interdum  quoque  ex  lue  venerea 
originem  ducit.  Febres,  et  continuae  et  inter¬ 
mittentes,  nec  raro  in  hecticam^  gradatim  et  quasi 
obscure,  desinunt.  VoGELj  se  becticam  usu  mu- 
riatis  hydrargyri  inductam  vidisse  dicit :  et  credo 
equidem,  multos,  a  hydrargyro  incaute  adhibito, 
hectice  laborare.  Haemorrhagiae  profusae,  aliae- 
que  evacuationes  immodicae,  si  cum  systematis 
irritatione  conjungantur,  huic  morbo  originem 
praebent.  Ex  nostalgia  quoque  oritur  hectica  ;  iri 
Commentariorum  Medicorum  tomo  xi.  p.  ^43. 
et  seq.,  Doctor  Hamilton  de‘  Ipswich,  cujus- 
dam  militis  in  quo  hoc  accidit,  caSum  narrat.  A 
quibusdam  hepatis  affectionibus  hectica  concita¬ 
tur  ;  atque  in  his  casibus  quaedam  peculiaria  sig¬ 
na  exhibet :  Moeton,  in  ejus  opere,  cui  titulus 
est  “  Phthisologia,”  casus  hujusmodi  nonnullos 
enumeravit.  Quaedam  viscera  amplificata,  vel 
corpore  in  universum  irritato,  vel  partium  iis 
vicinarum  muneribus  impeditis,  febrem,  de  qua 

^imus,  subinde  afferunt  Pylori,  vel  glandu¬ 
larum  lactei  generis,  scirrhus,  eam  producit ;  a 
carcinomate  cujuscunque  partis  plerumque  finem 
versus,  interdum  etiam  sub  inflammationis  glan¬ 
dulae  scirrhosae  initium,  videtur  hectica. 

Eam  inducunt  vulnera,  et  abscessus  praesertim 
cum  magni  apertique  sunt,  et  cum  aer  in  eorum 
sacculos  admittitur.  Fracturae  compositae,  ne-- 
erosis  et  exostosis,  ad  eam  producendam  sufficiunt. 
Permulti  articulorum  morbi,  vix  aut  ne  vix  qui¬ 
dem  scrofulosi,  hecticam  excitant.  Febris  etiam 
comitatur  vermes  in  puerorum  intestinis,  et  faeces 
in  intestinis  diu  retentas  acervatasque.  Calcu¬ 
lus  in  vesica  urinaria  eam  aliquando  inducit ;  in- 
que  hominibus  temperamento  nervoso  praeditis, 
hectica,  vel  saltem  morbus  ei  consimilis,  a  con¬ 
tractura  urethrae  provenit. 

Nonnunquam  res  externa,  partibus  valde  sen- 
.  tientibus  inhaerentes,  hecticae  sunt  causae.  Exem¬ 
pla  memoriae  tradita  sunt :  Dominus  Aiinot 
quendam  virum  eo  usque  hectica  aegro tasse  di- 

*  Vide  Medical  Observations  and  Inquiries,”  vol.  vi. 

p.  . 

f  Vide  Edinburgh  Medical  Essays,”  vol.  vi.  p.  115. 

cit,  donec  ossis  particulam  antea  ingurgitatam, 
tussiendo  exspueret.  Casum  simillimum  narrat 
Dominus  Holman  Mons.  Hevin  f  in  lu¬ 
cem  protulit  casum,  in  quo  Lecticae  symptomata 
urgebant,  ex  nummo  aureo  parvo  quem  quidam 

i 

devoraverat.  Dominus  Howship  quoque  scrip¬ 
sit,  se  symptomatibus  febris,  de  qua  agimus, 
quendam  laborare  vidisse,  a  clavo  ferreo  minimo, 
quem  aeger  pharyngi  fortuito  tradiderat  f . 

F oeminae,  quae  sine  ulla  intermissione  per  lon¬ 
gum  tempus  infantibus  lac  praebent,  hecticae  fi¬ 
unt;  sed  multum,  quo  hoc  fit,  variat  tempus. 
Duas  in  hac  urbe  equidem  vidi  foeminas,  quae  se 
per  annos  tres  sine  ullo  damno  infantes  diversos 
nutricasse  dicebant :  Contra,  quasdam  alias  h^c- 
tica  affectas  notavi,  quae  solummodo  per  menses 
duodecim  mammis  infantem  admoverant :  in  hu¬ 
jusmodi  hectica,  febris  plerumque  cessat,  infante 
a  mammis  disjuncto.  Puerperae,  ut  Hebeude- 
Nus  ipse  affirmat,  ex  uteri  partiumque  vicinarum 

injuria,  saepe  huic  morbo  succumbunt, 

- - -  ■  . — —  -  - - 

*  Vide  London  Medical  Journal,”  anno  1786. 

“t* *  Vide  Meraoir.  Acad.  Chirurg.”  anno  1743. 

l  Vide  “  Howship^s  Observations  bn  Surgery  and 
Viorbid  Anatomy,”  p. 

CAUSA  PROXIMA. 

Qua  causa  contineatur  morbus  de  quo  agitur, 
quae  scilicet  sublata  eum  tollat,  mutata  mutet, 
parum  adhuc  inter  medicos  constat.  Sed  missis 
aliis  opinionibus,  sit  mihi  fas  hic  tantum  enun- 
ciare  duas  praecipuas,  quas  adhuc  medici  amplexi 
sunt. 

Harum  altera  puri  acri  absorpto,  inque  sangui¬ 
nem  delato,  vel  saltem  puris  formationi,  hecticam 
tribuit :  haec  opinio,  quanquam  multi  celeberrimi- 
que  eam  promulgant,  mihi  admodum  obscura  et 
incerta  videtur.  Nonne  quotidie  videmus'^  pus, 
etiam  acerrimum,  ex  abscessu  quodam  ulcereve 
absorptum,  nulla  sequente  hectica?  Nonne  su- 
perficies  interna  cujuscunque  abscessus  absorbet' 
aeque  ac  secernit ;  quotiesque  notamus  illos  diu 
manentes  sine  hectica?  In  empyemate  psoadi- 
co,  si  ullo  modo  potes  efficere  ut  sorbeatur  mate¬ 
ries  purulenta,  febrem  hecticam  potius  praevertis 
quam  creas.  Quamdiu  saepe  restant,  carcinomata, 
materiem  ichorosam  et  foetidissimam  effundentia, 

C  •  :  f;-  .. 

nec  apparet  hectica  ?  Contra,  testante  Hebeii- 
DENO  *,  sub  primam  glandulae  scirrhosae  inflam¬ 
mationem  aliquando  instat. 

In  phthisi  pulmonali,  priusquam  pus  exscreari 
incipit,  subinde  efficit  ineluctabile  incrementum 
hectica.  Dantur  quidem  exempla  phthisicorum, 
hectica  exquisita  laborantium,  in  quibus  post 
mortem,  cadaverum  sectiones  nil  nisi  pulmonum 
tubercula  ostendebant. 

Ecce  virum,  hectica  detentum,  propter  fractu¬ 
ram  cruris  compositam ;  ecce  crus  ejus  amputa¬ 
tum  ;  forsitan  intra  viginti  quatuor  horas  evanes¬ 
cent  omnia  hecticae  signa ;  immo,  eadem  nocte 
bene  dormiet  aeger,  prorsus  cessante  febre ;  pus 
adhuc  in  sanguine  manet ;  formari  potest  etiam 
postea ;  nulla  tamen  urget  hectica,  si  modo  aeger 
ante  injuriam  validus  et  sanus  fuerit,  et  si  chi¬ 
rurgus  felice  manu  membrum  tempestive  amove¬ 
rit.  Denique,  in  morbis  plurimis  antea  dictis, 
nullo  vel  absorpto  vel  formato  pure,  in  hecticam 


*’  “  London  Medical  Transactions,'”  vol.  ii.  p.  8. 

incidunt  aegri ;  exempli  gratia,  in  Diabete,  Nos- 
talgia,  &c.  ' 

Secundum  alteram  opinionem,  ex  irritamine 
cujuscunque  generis,  aut  a  priore  morbo,  aut  a 
quacunque  intra  corpus  causa  irritante,  cum  de¬ 
bilitate  systematis  simul  juncta,  hecticam  oriri 
docemur ;  nullus  dubito  quin  hectica  citra  pus 
etiam  formatum  persaepe  occurrat,  ideoque  huicce 
sententiae  jam  dictae  potius  favens,  pauca  adhuc 
dicere  volo. 

In  novem  ex  decem  casibus,  causam  excitan¬ 
tem  hectica  agnoscit  affectionem  insanabilem,  et 
plerumque  chronicam ;  nemo  est  qui  nesciat,  ejus¬ 
modi  affectionem  et  subruere  vires  corporis,  et 
quam  maxime  mobilitatem  ejus  augere :  hic  status 
corporis,  ut  mihi  videtur,  hecticam  facit,  et  hoc 
statu  amoto  et  amovetur  ipsa.  Remedia,  quae 
maxima  vi  in  hecticae  curatione  pollent,  ad  hanc 
opinionem  magis  confirmandam  tendunt. 

DIAGNOSIS. 

Progressu  tardo,  anxietate  febrili  etiam 
plerumque  absente,  insigni  virium  prostratione, 
et  corporis  attenuatione,  hectica  ab  aliis  febribus 
dignoscenda  est ;  vixque  quidem  cum  alio  morbo 
confundi  potest,  nisi  fortasse  febre  quotidiana  in¬ 
termittente  ;  et  cum  hac  solummodo  sub  initium, 
dum  paroxysmi  hecticae  ordinatim  et  regulariter 
instant.  Nihilominus,  discrimen  maximum  inter 
hos  duos  morbos  accidit. 

Paroxysmus  intermittentis,  multo  majore, 
quam  hecticae,  incipit  frigore ;  ille  matutinus, 
dum  hic  fere  semper  vespertinus  est.  Exacerba¬ 
tiones  intermittentis  per  stadia  tria  frequentius 
currunt,  sudoreque  erumpente  desinunt;  in  in¬ 
termissionibus  arteriis  solito  more  pulsantibus. 
Contra  hecticae  paroxysmi,  cum  jam  circiter  heb¬ 
domadas  duas  adfuerint,  rarius  haec  stadia  osten¬ 
dunt  ;  rigores  in  medio, vel  caloris  vel  sudoris,  sta¬ 
dio  occurrunt,  (quidam  auctores  hoc  signum  esse 
pathognomonicum  volunt) :  accessiones  quoque 

ex  causis  levissimis  concitantur.  Sudores  non 
omnino  solvunt  hecticje  exacerbationem  ;  pulsus 
adhuc  sano  celerior  manet ;  nec  prorsus  evenit 
remissio  febris.  Rarius  in  hecticae  exacerbatione 
urget  aut  nausea  aut  vomitus. 

Si  urinae  conditionem  spectemus,  tempore  in¬ 
termittentis  frigoris,  est  pallida,  et  cum  profluit 
sudor,  sedimentum  lateritium  copiose  deponit : 
sed  in  liectica  nullam  certam  legem  observat, 
modo  initio  paroxysmi  rubra,  et  sub  finem  pallida 
est,  vel  urgente  vel  absente  paroxysmo,  prorsus 
eadem  est.  Denique,  dum  quotidiana  causam 
excitantem  miasmata  paludum  plerumque  agnos¬ 
cit,  hectica  ex  alio  morbo  concitari  videtur. 


RATIO  MEDENDI. 

Duo  consilia  Hecticae  curationem  suscepturo 
sunt  praecipienda : 

A.  Causas  evidentes,  si  possumus,  tollere. 

B.  .Signa,  quae  aegrum  maxime  torquent  ad  fi¬ 
nem,  levare. 

Multa  de  primo  medendi  consilio,  nec  mea  vo¬ 
luntas,  nec  limites  hujusce  dissertationis,  scribere 
sinunt.  Omnibus  bene  notum  est,  in  aliis  hecti- 
cae  casibus,  alia  ad  hoc  consilium  perficiendum 
utenda  esse  remedia :  medicamenta,  quae  ad  mor¬ 
bos  debellandos  hecticam  concitantes  maxime  va¬ 
lent,  sicut  morbi  varient,  et  varientur  ipsa : 
“  Vix  fieri  potest,”  dicit  Heberdenus  ut 
febris  quae  tot  diversas  causas  habet,  neque  ea¬ 
dem  ubique  mala  infert,  uni  medendi  rationi  sem- 
per  cederet.”  Sed  quoniam  hecticae  parentis 
morbi  amotio  eam  sanandi  modus  est  certissimus, 
et  cum  hoc  aliquando  effici  potest,  hic,  tantum 
elucidandi  causa,  breviter  de  quibusdam  morbis, 
hecticae  causis,  quos  curandi  facultas  sit,  me  dicere 
oportet. 

Si  febris  continua  praegressa  hecticam  concita¬ 
verit,  tunc  ad  corticem  cinchonae,  diaetam  magis 
nutrientem,  non  vero  stimulantem,  aera  purum, 
et  exercitationem  lenem,  praesertim  gestationem, 
confugiendum  est.  Si  a  vermibus,  aut  faecibus 
diu  in  intestinis  retentis,  dyspepsia,  aut  aliis  vis¬ 
cerum  abdominis  morbis  inducta  sit,  remedia  sin- 


*  Heberdenus  Commentaries,  p.  168. 

gulis  idonea  utenda  sunt.  Cum  syphilis  eam 
concitat,  hydrargyro  rite  adhibito,  acido  nitrico, 
sarsaparillae,  ejusve  decocto  composito,  et  aptae 
diaetae  maxime  confidendum  est.  Si  a  scirrho  ex¬ 
terno,  fractura  composita,  hydrarthro,  exostosi, 
necrosi,  calculo  in  vesica  urinaria,  aut  aliis  mor¬ 
bis,  quos  manu  submovere  possumus,  hectica  pen- 
deat,  morbi,  si  modo  habitus  non  valde  debili¬ 
tatus  fuerit,  illico  sunt  amovendi.  In  hujusmodi 
casibus  tempus  operationi  idoneum  semper  re¬ 
spiciendum  est. 

Cum  in  corpore  antea  sano  validoque,  morbi 
primarii  remediis  iis  propriis  curati  sunt,  de  hec¬ 
tica  ipsa,  prognosis  magis  fausta  erit.  Sed  in  aliis 
casibus,  veluti  in  phthisi  pulmonum  confirmata, 
in  ultimis  diabetis  et  scorbuti  stadiis,  in  carcino¬ 
mate  pylori,  &c.  &c.  morbo  parente  hecticse  per¬ 
stante,  nec  remediis  adbibitis  levato,  viribusque 
systematis  mirandum  in  modum  fractis,  progno¬ 
sis  nostra  est  pessima  ;  in  Ovidii  verbis  : 

Pestis  adest,  cui  nec  virtute  resisti. 


Nec  armis  telisve  potest.” 

Nunc  omnino  medici  est,  signa  levare  hecticae 

ipsius  maxime  urgentia;  ejusque  igitur  omnes 

conatus,  in  hujusmodi  deplorandis  exemplis,  ubi 

nil  praeterea  valet  ars  iEsculapiana,  ad  consilium 

medendi  secundum  sunt  dirigendi.  Quae  ad  hoc 

utenda  sunt  in  paginis  sequentibus  dicam ;  et 

primo  de  remediis  dum  adsunt  paroxysmi. 

/ 

Plerumque  adeo  lenis  est  rigor,  ut  nil  medici¬ 
nae  exigat ;  superveniente  autem  secundo,  caloris 
scilicet  stadio,  acida  vegetabilia,  aliaque  refrige¬ 
rantia  ad  id  debellandum  maxime  conducunt : 
affusionem  aquae  tepidae  generalem  ;  et  acidi  ace- 
tosi  volis  plantisque  applicationem,  magno  haud 
sine  fructu,  praescribimus ;  de  hisce  duobus  re¬ 
mediis  ita  scripsit  Doctor  Cuurie  :  The  pa- 
roxysm  is  sometimes  completely  extinguished  by 
the  affusion  of  tepid  water  on  the  commence- 
ment  of  the  hot  stage.  By  moistening  the  palms 
of  the  hands  and  the  soles  of  the  feet  with  vine- 

'  i. 

gar,  its  effects  may  he  modera ted  ;  for  it  is  from 
the  sensation  of  heat  in  the  extremities  that  the 
stimulus  to  the  system  is  chiefly  derived  ;  and  this 
practice  ought  not  to  be  neglected,  if  the  tepid 
affusion  is  not  employed  generally.”  Ad  frequen- 

tiam  pulsus  compescendam  usurpatur  digitalis. 
Cum  jam  in  sudores  desinit  calor,  aeger  in  lecto 
retineri  debet ;  sed  calor  nimius  vel  ex  cubiculo 
vel  ex  multis  stragulis  quam  cautissime  evitan¬ 
dus  est. 

Per  totum  hecticse  cursum  alvus  laxa  tenenda 
est ;  sed  ad  hunc  finem  catharticis  acrioribus  non 
uti  debemus ;  nam  aliquando  promovent,  etiam 
levissima,  diarrhoeam  colliquefacientem,  nun¬ 
quam  non  lethale  signum;  diaeta  igitur  potius 
quam  medicamentis  hoc  *  consilium  perficiendum 
est. 

Diarrhoea  colliquativa  urgente,  varia  propo¬ 
sita  fuerunt  remedia  astringentia,  veluti  kino, 
mimosa  catechu,  extractum  haematoxyli  campe- 
chiani,  decoctum  quercus  roboris,  mistura  creta¬ 
cea,  interdum  cum  opio,  &c. :  Siquando  opium 
diarrhoea  aliave  signa  postulent,  id,  cautione  non 
sine  maxima,  administremus;  nam  quamvis  in 
diarrhoea  coercenda,  et  anxietate  et  inquietudine 
levanda,  vi  insigni  polleat,  nihilominus  ad  sudo¬ 
res  augendos  nimis  tendit.  Fructus  quoque  aci- 
do-dulces  ad  hanc  diarrhoeam  cohibendam,  vel  sal¬ 
tem  minuendam,  saepe  utiles  sunt. 

Si  his  levata  fuerit  diarrhoea,  sudores  nocturni 
vel  augentur,  si  antea  apparuerunt,  vel  sF  non, 
nunc  prorumpunt,  suntque  vix  minus  lethales 
quam  diarrhoea  ipsa  ;  ad  hos  reprimendos  praeci¬ 
pue  valent  acida.  Inter  haec  acidum  sulphuricum 
dilutum,  quod  aqua  commistum  aegro  potus  est 
gratissimus,  primum  occupat  locum ;  in  infuso 
rosae  Gallicae  magis  adhuc  pollere  dicitur  :  Cere- 
visiam  fortem,  Anglice  ‘‘  Porter'"  dictam,  ad 
'  eundem  finem  nonnulli  commendant.  Sudoribus 
levatis  iterum  augetur  vdiarrhoea,  et  his  duobus 
pessimis  signis,  modo  alternantibus,  modo  autem 
simul  existentibus,  ducitur  miserrimus  usque  ad 
januas  mortis.  Diarrhoea,  sudoribus  repressis, 
quam  maxime  urgente,  putatur  a  quibusdam  hos 
medicamentis  esse  reducendos,  quoniam  diarrhoea, 
magis  quam  sudores,  torquet  aegrum,  multoque 
•  celerius  ad  finem  festinat. 

Somnum  inducere,  anxietatem  doloresque  le¬ 
vare  interdum  necesse  erit ;  sed  opium,  ad  hoc 
in  aliis  morbis  optimum  remedium,  in  hac  febre, 
ut  supra  dixi,  caute  adhibendum  est :  igitur 
hyosciamus,  lactucarium,  aut  acidum  hydrocya- 
nieum  ad  hoc  consilium  usurpatur. 

Emetica,  praesertim  cum  hectica  ex  phthisi 
pulmonali  pendeat,  subinde  administrare  oportet: 
horum  remediorum  sulphas  zinci  palmam  sibi 
vindicat,  nam  antimonium  et  ipecacuanha,  quae 
Vulgo  ad  vomitum  excitandum  usurpantur,  dia- 
phoresin,  aut  alvi  dejectiones  promovere  nimis 
tendunt ;  ideoqiie  in  hectica,  diarrhoea^  sudoribus^ 
Ve  nunc  instantibus,  evitanda  sunt :  contra  omni¬ 
no  zinci  sulphas,  ut  vim  tonicatn  et  astringen¬ 
tem  possidere  videtur,  hsec  signa  quodammodo 
prohibeat.  Sulphas  cupri,  etiam^  pro  emetico^ 
multum  commodi  secum  alFert- 

Ad  sustinendas  vires  corporis  labentes,  tonica 
usitari  solent.  Cinchona  utimur,  praecipue  si 
magna  adsit  suppuratio :  mineralia  tonica,  ut 
quaedam  ex  ferro  praeparata,  quoque  adhibentur  : 
neque  suis  laudatoribus  caret  affusio  aquae  frigi¬ 
dae.  Sed  ad  systema  confirmandum  diaeta  hecti- 
corum  maximam  vindicat  attentionem.  Signis 
non  valde  urgentibus,  cibus  animalis,  tener,  levis, 
multum  nutrimenti  praebens,  facilisque  concoctu^ 
haud  omnino  negandus  est ;  usus  modicus  vini 
rubri  Lusitanici,  aut  etiam  cerevisiae  fortis,  noii 
contemnendus  est :  sed  parce,  et  saepius,  potius= 

quam  libere,  et  rarius,  cibus  est  sumendus,  nam, 
ventriculo  magna  cibi  quantitate  oppresso,  pa¬ 
roxysmi  frequentiores  fiunt,— idemque  accidit  si 
plus  justo  stimulet  cibus.  Lac  serosum,  quippe 
quod,  propter  qualitates  acescentes,  refrigerans  et 
reficiens  sit,  ad  libitum  hauriri  potest.  Omnia 
quse  refrigerant  huc  optime  conveniunt.  Lac, 
praesertim  asininum  vel  caprinum,  quod  pariter 
potui  ciboque  sit,  omnibus  aliis  cibis  praestat ;  at¬ 
tamen  si  haec  aegro  non  sint  grata,  lac  vaccinum, 
aut  per  se,  aut  aquae  et  sacchari  pauxillo  conjunc¬ 
tum,  usurpari  potest.  Potus  nimis  calidi  et  sti- 
mulantes  evitari  debent.  Juscula  nutrientia,  et 

r 

decocta  et  infusa  farinaceorum  blanda,  sunt  por¬ 
rigenda.  Effectibus  coeli  nostri  humidi  et  inae¬ 
qualis  obviam  eundum  est ;  igitur  vestitus  sit 
laneus ;  et  conclave  quoque  medium  calorem  re- 

t\s., 

tineat. 

r 

Quod  ad  exercitationem  spectat,  si  vires  aegri 
ullo  modo  permittant,  quod  profecto  ad  ultima 
stadia  rarissime  accidit,  navigatio  et  equitatio 
laudantur,  nec  desunt  exempla  ubi  moram  fini  le- 
thali  interposuit  navigatio.  In  phthisicis  praeci- 

pue  haec  et  alia  exercitationis  genera  proposita 
sunt. 

Ad  regionem  calidiorem  phthisicos  mittendos 
esse  quidam  volunt.  Priusquam  inceperit  hectica> 
vel  saltem  priusquam  aliquod  insigne  incremen¬ 
tum  perfecerit,  hoc  solummodo  bene  promittit.  Ad 
Madeiram,  Siciliam,  atque  ad  partes  Europae 
meridianas,  multi,  ad  phthisin  pulmonalem  pro¬ 
cliviores,  magno  non  sine  commodo,  emigrant. 
De  hac  re  verba  Doctoris  Clark  sunt  sequen¬ 
tia  :  To  sum  up  in  a  few  words  the  opinion  I 
have  formed  from  ali  the  observations  I  have  been 
enabled  to  make  on  the  effects  of  climate  in  pul- 
monary  consumption,  it  appears  to  me,  then,  that 
the  change  of  our  English  climate  for  a  residence 
in  the  milder  ones  of  the  South  of  Europe,  is 
much  more  beneficial  as  a  preventative  of  the  dis- 
ease,  than,  I  fear,  it  will  ever  be  found  as  a  means 
of  cure  ofit  when  .formed  In  stadio  provec¬ 
to,  cum  jam  hectica  instat,  prorsus  inutile  vide¬ 
tur  ;  immo  migratio  ad  plagas  calidiores  nunc  po¬ 
tius  est  condemnanda  :  nam  experientia  satis  do- 


*  Vide  Clark‘’s  Medical  Notes  on  Climates,”  &c.  &c, 

p.  114. 

cet  calorem  '  australium  regionum  vim  hectica? 
addere,  mortemque  igitur  accelerare.  Auctor  jam 
citatus  his  verbis  utitur :  “1  believe  I  shall  not 
err,  if  I  say  that  the  whole  of  the  South  of  France 
and  Italy  are  improper  for  consumptive  patieiits 
during  the  summer  months,  and  that,  the  more 
certainly,  the  farther  the  disease  is  advanced; 
where  hectic  fever  is  formed,  and  ulceration  of 
the  lungs  has  taken  place,  a  high  temperature 
certainly  accelerates  the  progress  of  the  dis¬ 
ease 

Multa  insuper  restant  remedia,  quae,  variis 
temporibus,  ad  signa  in  ultimis  hecticae  stadiis 
levanda,  jactata  fuerunt.  Sed  haec  enumerare 
minime  necessarium  erit;  quaecunque  ex  antea 
recensitis  usurpentur,  vix  unquam,  nisi  pro  tem¬ 
pore,  signa  mitigant.  Nihilominus  in  memoria 
semper  tenendum  est,  horum  alia  atque  alia  ad¬ 
hibendo  plerumque  aegrotantis  cruciatus  sublevari 
posse;  ideoque  curantem  oportere  summa  ope 
niti,  ut  ex  his  ea  remedia  reperiat,  quae  singulis 


*  Vide  Claek’s  Medical  Notes  on  Climates,’’  &c.  &e, 
p.  87. 

indiciis  infelicem  aegrum  fatigantibus  optime  con¬ 
veniunt;  neque  miserum  unquam  deserendum 
esse  a  medico,  donec  mors  doloribus  finem  dede¬ 
rit. 

